CELEX: 32007D0165
Language: fi
Date: 2007-03-14 00:00:00
Title: 2007/165/EY: Komission päätös, tehty 14 päivänä maaliskuuta 2007 , Itävallassa käytettävän sianruhojen luokitusmenetelmän hyväksymisestä tehdyn päätöksen 96/4/EY muuttamisesta (tiedoksiannettu numerolla K(2007) 833)

15.3.2007   
            
            
               FI
            
            
               Euroopan unionin virallinen lehti
            
            
               L 75/24
            
         
      KOMISSION PÄÄTÖS,
   tehty 14 päivänä maaliskuuta 2007,
   Itävallassa käytettävän sianruhojen luokitusmenetelmän hyväksymisestä tehdyn päätöksen 96/4/EY muuttamisesta
   (tiedoksiannettu numerolla K(2007) 833)
   (Ainoastaan saksankielinen teksti on todistusvoimainen)
   (2007/165/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Komission päätöksellä 96/4/EY (2) Itävallan sallitaan soveltaa sianruhojen luokitusmenetelmää nimeltään Zwei-Punkte-Meßverfahren (ZP).
            
         
               (2)
            
            
               Itävallan hallitus pyysi komissiota sallimaan teknisen kehityksen vuoksi uuden kaavan käyttämisen päätöksen 96/4/EY mukaisesti käytettävää menetelmää varten ja toimitti yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklassa edellytetyt tiedot.
            
         
               (3)
            
            
               Hakemusta arvioitaessa todettiin, että tarvittavat edellytykset uuden luokitusmenetelmän hyväksymiseksi täyttyvät.
            
         
               (4)
            
            
               Sen vuoksi päätöstä 96/4/EY olisi muutettava.
            
         
               (5)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 96/4/EY liite tämän päätöksen liitteellä.
   2 artikla
   Tämä päätös on osoitettu Itävallan tasavallalle.
   
      Tehty Brysselissä 14 päivänä maaliskuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 1, 3.1.1996, s. 9. Päätös sellaisena kuin se on muutettuna päätöksellä 97/813/EY (EYVL L 334, 5.12.1997, s. 41).
   
      (3)  EYVL L 285, 25.10.1985, s. 39. Asetus sellaisena kuin se on viimeksi muutettuna asetuksella (EY) N:o 1197/2006 (EUVL L 217, 8.8.2006, s. 6).
   
      LIITE
      
         
            ”LIITE
            ZWEI-PUNKTE-MESSVERFAHREN (ZP)
            
                        1.
                     
                     
                        Sianruhot luokitellaan käyttämällä Zwei-Punkte-Messverfahren-menetelmää (ZP).
                     
                  
                        2.
                     
                     
                        Ruhon vähärasvaisen lihan osuus lasketaan seuraavalla kaavalla:
                        
                           ŷ = 48,7719 – 0,48330 × a + 0,23127 × b
                        
                        jossa
                        
                                    ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    a
                                 
                                 
                                    =
                                 
                                 
                                    näkyvän silavan (kamara mukaan luettuna) paksuus millimetreinä, mitattuna halkaistun ruhon siinä kohdassa, jossa keskimmäistä pakaralihasta (Musculus glutaeus medius) ympäröivä silavakerros on ohuin,
                                 
                              
                                    b
                                 
                                 
                                    =
                                 
                                 
                                    näkyvän pakaralihaksen paksuus millimetreinä, mitattuna halkaistun ruhon siinä kohdassa, jossa keskimmäisen pakaralihaksen (Musculus glutaeus medius) etukärjen ja selkäydinkanavan yläreunan välinen etäisyys on lyhin.
                                 
                              Tätä kaavaa sovelletaan 70–130 kilogramman painoisiin ruhoihin.”